
ANUNȚ
privind organizarea concursului pentru ocuparea postului vacant de ECONOMIST – Compartiment financiar
Regia Autonomă „Administrația Zonei Libere Curtici-Arad”, cu sediul în str. Iulian Grozescu nr. 5, 310001 Arad, județul Arad, România, CUI RO 11961641, în temeiul Deciziei Directorului general nr. 53 din 04.11.2026, organizează concurs pentru ocuparea, pe durată nedeterminată, a următorului post vacant de execuție:
	Nr.
	Postul
	Compartimentul
	Nivel studii
	Nr. posturi
	Durata / timp de lucru

	1
	Economist
	Compartiment financiar
	S
	1
	Nedeterminată; normă întreagă, 8 ore/zi, 40 ore/săptămână



Postul este prevăzut în statul de funcții aprobat prin Hotărârea Consiliului Județean Arad nr. 489/28.12.2023, iar ocuparea lui a fost aprobată prin Memorandumul aprobat de Guvernul României la 11.09.2026, în temeiul art. XXXVI alin. (3) lit. a) din O.U.G. nr. 89/2025. Cheltuielile de personal aferente sunt cuprinse în Bugetul de venituri și cheltuieli pe anul 2026, rectificat prin Hotărârea Consiliului Județean Arad nr. 298/29.09.2026.
Concursul se organizează potrivit Legii nr. 53/2003 – Codul muncii, Contractului colectiv de muncă, Regulamentului intern și Procedurii operaționale P.O.RU 06 privind angajarea personalului. Pentru constituirea și funcționarea comisiilor, desfășurarea și notarea probelor, contestații și afișarea rezultatelor se aplică, în mod corespunzător, prevederile H.G. nr. 1336/2022. Condițiile generale și specifice de participare sunt stabilite exclusiv potrivit Codului muncii, P.O.RU 06 și fișei postului.
Postul se ocupă exclusiv prin concurs. Concursul este deschis, în aceleași condiții, candidaților externi și salariaților Regiei; toți candidații sunt evaluați pe baza acelorași condiții de participare, probe și criterii, fără nicio prioritate, punctaj suplimentar sau alt avantaj decurgând din calitatea de salariat al Regiei.
1. Condiții generale de participare
Poate participa la concurs persoana care îndeplinește condițiile prevăzute de Codul muncii pentru încheierea unui contract individual de muncă – capacitate de muncă (art. 13) și aptitudine medicală pentru postul respectiv, atestată prin certificat medical la încheierea contractului (art. 27) – precum și condițiile specifice ale postului.
2. Condiții specifice de participare
	Condiția
	Economist – Compartiment financiar

	Studii
	Studii universitare de licență absolvite cu diplomă de licență sau echivalentă, astfel:
a) în domeniul fundamental Științe sociale, ramura de știință Științe economice; sau
b) în orice domeniu, însoțite de diplomă de master într-un domeniu din ramura de știință Științe economice; sau
c) în orice domeniu, însoțite de certificat de absolvire a unui program postuniversitar de formare și dezvoltare profesională în domeniul economic (contabilitate, finanțe, economie), organizat de o instituție de învățământ superior acreditată

	Vechime
	Minimum 3 ani experiență în domeniul economic (financiar-contabil, fiscal, bugetar, audit sau control financiar), dovedită prin carnet de muncă, adeverință eliberată de angajator, extras din REVISAL sau alte documente care atestă activitatea, inclusiv activitatea independentă (P.O.RU 06)

	Alte cerințe
(condiții eliminatorii, verificate la selecția dosarelor)
	Cunoștințe de operare PC – pachetul Microsoft Office (Word, Excel), atestate prin CV asumat pe propria răspundere


3. Constituie avantaj
Elementele de mai jos nu sunt condiții eliminatorii și nu se punctează separat; ele pot fi apreciate numai în cadrul criteriilor de evaluare de la interviu.
	Economist

	– experiență în utilizarea programului de contabilitate SAGA sau a unui program similar;
– experiență în elaborarea, urmărirea și raportarea bugetului de venituri și cheltuieli: la regii autonome sau societăți cu capital public, potrivit O.G. nr. 26/2013; la societăți cu capital privat, prin întocmirea bugetului anual, urmărirea execuției bugetare („buget vs. realizat”), prognoze de cash-flow și investiții, raportări către conducere sau acționari și urmărirea indicatorilor de performanță (cifră de afaceri, cheltuieli de personal, productivitate);
– cunoștințe privind raportările electronice e-Factura și SAF-T (D406).


4. Dosarul de concurs
Dosarul de concurs conține:
1. formularul de înscriere la concurs, completat și semnat (model disponibil pe www.zla.ro și la sediul Regiei);
1. copia actului de identitate, în termen de valabilitate;
1. copia certificatului de căsătorie sau a altui document prin care s-a realizat schimbarea numelui, după caz;
1. copiile diplomelor de studii (licență și, după caz, master sau certificat de absolvire a programului postuniversitar) și ale altor documente care atestă îndeplinirea condițiilor specifice;
1. copiile documentelor care atestă vechimea: carnet de muncă, adeverință eliberată de angajator, extras din REVISAL sau alte documente care atestă activitatea, inclusiv activitatea independentă;
1. curriculum vitae, datat și semnat, asumat pe propria răspundere, din care să rezulte și cunoștințele de operare PC (Microsoft Office – Word, Excel);
1. documente care atestă elementele care constituie avantaj, dacă este cazul.
Copiile se prezintă însoțite de documentele originale, pentru certificarea „conform cu originalul” de către secretarul comisiei. Dosarele se depun la sediul Regiei sau se transmit prin e-mail, la secretariat@zla.ro, în format .pdf, lizibil; candidatul care transmite dosarul prin e-mail prezintă documentele în original secretarului comisiei cel târziu la data și ora probei scrise. Documentele necesare încheierii contractului individual de muncă (inclusiv certificatul medical) se depun de candidatul declarat admis, potrivit P.O.RU 06.
Programul de depunere: luni–joi, 08:00–16:30; vineri, 08:00–14:00. Ultima zi de depunere: vineri, 27.11.2026, ora 14:00.
5. Probele de concurs și modul de notare
1. selecția dosarelor de concurs;
1. proba scrisă – redactarea unei lucrări și/sau rezolvarea unor teste-grilă, pe baza bibliografiei și a tematicii;
1. interviul – testează abilitățile, aptitudinile și motivația candidaților, pe baza unui plan de interviu stabilit de comisie; întrebările și rezumatul răspunsurilor se consemnează în scris și se semnează de membrii comisiei și de candidat.
Fiecare probă se notează cu maximum 100 de puncte. Sunt declarați admiși la o probă candidații care obțin minimum 50 de puncte. Punctajul final este media aritmetică a punctajelor de la proba scrisă și interviu; este declarat admis candidatul cu cel mai mare punctaj final, cu condiția obținerii punctajului minim la fiecare probă. La punctaje egale are prioritate candidatul cu punctajul mai mare la proba scrisă.
6. Calendarul concursului
	Data
	Etapa

	06.11.2026
	Publicarea anunțului (sediu, www.zla.ro; AJOFM Arad, https://posturi.gov.ro/, ziar de circulație locală; suplimentar, Facebook, Instagram, LinkedIn) și începerea depunerii dosarelor

	06.11–27.11.2026, ora 14:00
	Depunerea dosarelor de concurs (15 zile lucrătoare, calculate începând cu ziua lucrătoare următoare publicării anunțului: 09.11–27.11.2026)

	02.12.2026, ora 10:00
	Selecția dosarelor; afișarea rezultatelor la ora 15:00

	03.12.2026, până la ora 15:00
	Depunerea contestațiilor la selecția dosarelor

	04.12.2026, ora 14:00
	Soluționarea și afișarea rezultatelor contestațiilor la selecție

	07.12.2026, ora 10:00
	Proba scrisă; afișarea rezultatelor și a datei și orei interviului la ora 16:00

	08.12.2026, până la ora 16:00
	Depunerea contestațiilor la proba scrisă

	09.12.2026, ora 16:00
	Soluționarea și afișarea rezultatelor contestațiilor la proba scrisă

	10.12.2026, ora 10:00
	Interviul; afișarea rezultatelor la ora 14:00

	11.12.2026, până la ora 14:00
	Depunerea contestațiilor la interviu

	14.12.2026, ora 10:00
	Soluționarea și afișarea rezultatelor contestațiilor la interviu

	14.12.2026, ora 12:00
	Afișarea rezultatelor finale

	15.12–17.12.2026
	Încheierea CIM, înregistrarea în REVISAL, instruirea SSM/PSI și prezentarea la post


Probele se desfășoară la sediul Regiei. Zilele de 30.11 și 01.12.2026 sunt nelucrătoare și nu se iau în calcul la stabilirea termenelor.
7. Contestații și afișarea rezultatelor
Contestațiile se depun la sediul Regiei, în termen de cel mult o zi lucrătoare de la afișarea rezultatului selecției dosarelor, al probei scrise, respectiv al interviului, și se soluționează potrivit calendarului. Rezultatele fiecărei etape se afișează la sediul Regiei și pe www.zla.ro, cu mențiunea „admis” sau „respins”, folosindu-se codul unic de identificare comunicat candidatului la înscriere.
Regia organizează în aceeași perioadă și concurs pentru postul de Referent de specialitate marketing – Compartiment marketing, cu probele în aceleași zile și la aceleași ore. Candidatul care depune dosar pentru ambele posturi și este admis la selecția dosarelor pentru amândouă susține proba scrisă pentru un singur post.
8. Prezentarea la post
Candidatul declarat admis se prezintă la sediul Regiei în termen de cel mult 3 zile lucrătoare de la afișarea rezultatelor finale, pentru depunerea documentelor de angajare și încheierea contractului individual de muncă, și începe activitatea la data prevăzută în contractul individual de muncă. Data începerii activității se stabilește de comun acord, ținând seama, la cererea motivată a candidatului, de termenul de preaviz față de actualul angajator, potrivit Codului muncii. În cazul în care candidatul declarat admis renunță în scris la ocuparea postului sau nu se prezintă pentru încheierea contractului individual de muncă în termenul stabilit, postul se oferă, în ordinea descrescătoare a punctajelor finale, candidatului următor care a promovat toate probele concursului, cu minimum 50 de puncte la fiecare probă; acestuia i se aplică aceleași termene. Posibilitatea se aplică exclusiv în cadrul prezentului concurs, până la ocuparea postului.
9. Bibliografie și tematică
Bibliografie:
1. Legea contabilității nr. 82/1991, republicată;
1. Ordinul MFP nr. 1802/2014 pentru aprobarea Reglementărilor contabile privind situațiile financiare anuale individuale și situațiile financiare anuale consolidate – Anexa 1: Secțiunile 1–4 (situații financiare, principii, evaluare, imobilizări, stocuri, creanțe și datorii, venituri și cheltuieli) și Planul de conturi general;
1. Ordinul MFP nr. 2634/2015 privind documentele financiar-contabile;
1. Ordinul MFP nr. 2861/2009 pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii;
1. Legea nr. 15/1994 privind amortizarea capitalului imobilizat în active corporale și necorporale, republicată, și HG nr. 2139/2004 pentru aprobarea Catalogului privind clasificarea și duratele normale de funcționare a mijloacelor fixe;
1. Legea nr. 227/2015 privind Codul fiscal – Titlul I (dispoziții generale), Titlul II (impozitul pe profit), Titlul VII (TVA, inclusiv operațiunile scutite pentru zone libere și regimuri vamale speciale), Titlul IX (impozite și taxe locale – clădiri și terenuri concesionate sau închiriate);
1. Legea nr. 207/2015 privind Codul de procedură fiscală – Titlul IV (înregistrarea fiscală, declarații fiscale) și Titlul VII (colectarea creanțelor fiscale);
1. Ordonanța de urgență a Guvernului nr. 109/2011 privind guvernanța corporativă a întreprinderilor publice – capitolele privind regiile autonome, planul de administrare, indicatorii de performanță și raportarea (inclusiv art. 57);
1. Ordonanța Guvernului nr. 26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritară, aprobată prin Legea nr. 47/2014;
1. Ordinul MFP nr. 3818/2019 privind aprobarea formatului și structurii bugetului de venituri și cheltuieli și a anexelor de fundamentare a acestuia, precum și a machetei privind raportarea elementelor din BVC;
1. Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung – art. 119–122;
1. Legea nr. 84/1992 privind regimul zonelor libere;
1. HG nr. 449/1999 privind înființarea Zonei Libere Curtici-Arad și a Regiei Autonome „Administrația Zonei Libere Curtici-Arad”;
1. HG nr. 1669/2004 privind aprobarea Normelor metodologice pentru închirierea bunurilor proprietate publică sau privată a statului ori a unităților administrativ-teritoriale, aflate în administrarea zonelor libere;
1. HG nr. 1998/2004 privind aprobarea Normelor metodologice pentru concesionarea bunurilor proprietate publică sau privată a statului ori a unităților administrativ-teritoriale, precum și a activităților/serviciilor publice de interes național sau local, aflate în administrarea zonelor libere;
1. Ordinul SGG nr. 600/2018 privind aprobarea Codului controlului intern managerial al entităților publice – standardele 1–16.
Tematică:
1. Organizarea și conducerea contabilității; documente justificative, registre contabile și arhivarea lor.
1. Situațiile financiare anuale: componență, principii contabile, reguli de evaluare.
1. Imobilizări corporale și necorporale: recunoaștere, intrări prin investiții, amortizare, reevaluare, casare.
1. Creanțe și datorii; contabilizarea veniturilor din redevențe și chirii; reconcilierea soldurilor.
1. Inventarierea patrimoniului: organizare, comisii, valorificarea rezultatelor.
1. Impozitul pe profit: rezultat fiscal, cheltuieli nedeductibile, declarare (D100, D101).
1. TVA: operațiuni taxabile și scutite, regimul zonelor libere, decontul D300, declarațiile informative D390 și D394.
1. Impozite și taxe locale pentru bunurile publice concesionate sau închiriate.
1. Bugetul de venituri și cheltuieli: fundamentare, aprobare, rectificare, raportare trimestrială; disciplina financiară la operatorii economici cu capital public.
1. Guvernanța corporativă a regiilor autonome: plan de administrare, indicatori de performanță, raportare către autoritatea publică tutelară.
1. Regimul zonelor libere: administrare, venituri, concesionarea și închirierea bunurilor.
1. Control intern managerial: standarde, proceduri, managementul riscurilor.
Actele normative se consultă în forma în vigoare la data publicării anunțului, cu modificările și completările ulterioare.
10. Informații suplimentare
Informații suplimentare se pot obține la sediul Regiei, la telefonul fix 0257 285458 (luni–joi, 08:00–16:30; vineri, 08:00–14:00) sau la adresa de e-mail secretariat@zla.ro. Persoană de contact: Ardelean Cornelia-Elisabeta. Datele cu caracter personal ale candidaților se prelucrează potrivit Regulamentului (UE) 2016/679, exclusiv în scopul organizării concursului și al angajării.
DIRECTOR GENERAL,
Tănăsescu Romulus-Cristian

